  Туспуктэм: t.me/larisaburanova Майя Бывальцева 19-тӥ куарусёнэ Удмуртиын нырысьсэ «Оружейной диктант» гожтӥзы. Валтӥсь площадка Ижысь Шор карлудын вал, отчы 150 пала адями люкаськиз, соос пӧлын «Движение Первых» огазеяськонлэн азьветлӥсьёсыз, «Граница» кадет центрысь пиналъёс, «Дорогами Калашникова» ӵектосэ пыриськсьёс. Со сярысь элькун тӧролэн но кивалтэтлэн пресс-службазы ивортӥз. Оглом 47 юанлы валэктон сётоно вал. « Калашников, Драгунов, Ярыгин, Никонов – та фамилиос быдэс дуннелы тодмо. Тодмо конструкторъёсын кылдытэм пыӵал тӥрлык асьмелэсь кунгожмес уте <…>. Ми – соослэн пиналъёссы но нунокъёссы. Милям ужпуммы соосты тодын возён но данъяськон гинэ ӧвӧл, ми историез умой тодыны, со ивортодэтэз матысь адямиосмылы, эшъёсмылы но ужъюлтошъёсмылы вераны кулэ » Дмитрий Чистяков, Ижкарлэн тӧроез «Оружейной диктант» борды Приволжск федерал округысь улосвылъёс, Свастополь, Симферополь, Брянск улосвыл, Алтай шаер но Беларусь итӥськизы. Россиын 320 площадкаос ужазы, оглом ужрадэ 6 сюрс адями пыриськиз. Ужрадлы кичӧлтон Удмуртиысь «Движение Первых» огазеяськонысь пиналъёс сётӥзы, соослы элькун кивалтэт дурбасьтӥз. Диктантэз арня ӵоже чӧлсконпусъя гожтыны луоз на. Тодэ вайытом, юанъёсты историкъёс, шаертодосчиос, Удмуртиысь ожутиськонъя заводъёсысь, М. Т. Калашников нимо музейысь огмуртъёс дасязы. Ватсалом, 23-тӥ куарусёнэ Удмуртия «Литературный диктант» калыккуспо югдытон акци борды итӥськоз.  Тегъёс: Пыӵаллэсьтӥсьлэннуналэз Мерлык Ижкар Удмуртия  